En aquests casos, és important que coneguem un exercici que s'anomena Preocupació constructiva. Aquest exercici s'ha de fer en el moment en què ens fiquem al llit i ens envaeixen aquests pensaments.Consisteix a agafar un paper i apuntar-hi el que ens està preocupant, a sota hem d'escriure la possible solució al problema, i si podem solucionar-ho en aquell moment o no.El fet d'identificar què és el que no ens deixa dormir, identificar si té solució o quina és la possible solució, i veure que segurament és una cosa que hem de deixar per a l'endemà, ja que en aquest moment no li podem donar solució, fa que ens relaxem prou com per poder agafar el son.